
LIETUVOS RESPUBLIKOS ŽEMĖS ŪKIO MINISTRAS

ĮSAKYMAS
DĖL LIETUVOS ŽEMĖS ŪKIO IR KAIMO PLĖTROS 2023–2027 METŲ STRATEGINIO PLANO INTERVENCINĖS PRIEMONĖS „INVESTICIJOS Į MELIORACIJOS SISTEMAS“  ĮGYVENDINIMO TAISYKLIŲ PATVIRTINIMO 

2023 m. rugpjūčio 24 d. Nr. 3D-563
Vilnius


Vadovaudamasis Lietuvos Respublikos žemės ūkio, maisto ūkio ir kaimo plėtros įstatymo 8 straipsnio 4 dalimi  ir įgyvendindamas Lietuvos Respublikos Vyriausybės 2020 m. lapkričio 25 d. nutarimo Nr. 1322 „Dėl pasirengimo administruoti Europos Sąjungos lėšas ir jų administravimo“ 3.1.1 papunktį,
t v i r t i n u Lietuvos žemės ūkio ir kaimo plėtros 2023–2027 metų strateginio plano intervencinės priemonės „Investicijos į melioracijos sistemas“ įgyvendinimo taisykles (pridedama).



Žemės ūkio ministras     	Kęstutis Navickas

PATVIRTINTA 
Lietuvos Respublikos žemės ūkio ministro 
2023 m. rugpjūčio 24 d. įsakymu Nr. 3D-563



 SKYRIUS


. Lietuvos žemės ūkio ir kaimo plėtros 2023–2027 metų strateginio plano (toliau – Strateginis planas) intervencinės  priemonės „Investicijos į melioracijos sistemas“ įgyvendinimo taisyklės (toliau – Taisyklės) parengtos vadovaujantis:
. 2021 m. birželio 24 d. Europos Parlamento ir Tarybos reglamentu (ES) 2021/1060, kuriuo nustatomos bendros Europos regioninės plėtros fondo, „Europos socialinio fondo+“, Sanglaudos fondo, Teisingos pertvarkos fondo ir Europos jūrų reikalų, žvejybos ir akvakultūros fondo nuostatos ir šių fondų bei Prieglobsčio, migracijos ir integracijos fondo, Vidaus saugumo fondo ir Sienų valdymo ir vizų politikos finansinės paramos priemonės taisyklės, su paskutiniais pakeitimais, padarytais 2023 m. gegužės 10 d. Europos Parlamento ir Tarybos reglamentu (ES) 2023/955;  
. 2021 m. gruodžio 2 d. Europos Parlamento ir Tarybos reglamentu (ES) 2021/2115, kuriuo nustatomos valstybių narių pagal bendrą žemės ūkio politiką rengtinų strateginių planų (BŽŪP strateginių planų), finansuotinų iš Europos žemės ūkio garantijų fondo (EŽŪGF) ir iš Europos žemės ūkio fondo kaimo plėtrai (EŽŪFKP), rėmimo taisyklės ir panaikinami reglamentai (ES) Nr. 1305/2013 ir (ES) Nr. 1307/2013, su paskutiniais pakeitimais, padarytais 2023 m. vasario 8 d. Komisijos deleguotuoju reglamentu (ES) 2023/813;
. 2021 m. gruodžio 2 d. Europos Parlamento ir Tarybos reglamentu (ES) 2021/2116 dėl bendros žemės ūkio politikos finansavimo, valdymo ir stebėsenos, kuriuo panaikinamas Reglamentas (ES) Nr. 1306/2013, su paskutiniais pakeitimais, padarytais 2022 m. birželio 16 d. Komisijos deleguotuoju reglamentu (ES) 2022/1408;
. 2021 m. gruodžio 21 d. Komisijos įgyvendinimo reglamentu (ES) 2021/2289, kuriuo nustatomos Europos Parlamento ir Tarybos reglamento (ES) 2021/2115 taikymo taisyklės dėl BŽŪP strateginių planų turinio pateikimo ir saugaus keitimosi informacija elektroninės sistemos; 
. 2021 m. gruodžio 21 d. Komisijos įgyvendinimo reglamentu (ES) 2022/128, kuriuo nustatomos Europos Parlamento ir Tarybos reglamento (ES) Nr. 2021/2116 taikymo taisyklės dėl mokėjimo agentūrų ir kitų įstaigų, finansų valdymo, sąskaitų patvirtinimo, patikrų, užstatų ir skaidrumo, su paskutiniais pakeitimais, padarytais 2023 m. balandžio 25 d. Komisijos įgyvendinimo reglamentu (ES) 2023/860;
. 2022 m. rugsėjo 6 d. Komisijos įgyvendinimo reglamentu (ES) 2022/1475, kuriuo nustatomos išsamios Europos Parlamento ir Tarybos reglamento (ES) 2021/2115 įgyvendinimo taisyklės, susijusios su BŽŪP strateginių planų vertinimu ir stebėsenai bei vertinimui reikalingos informacijos teikimu;
. Lietuvos žemės ūkio ir kaimo plėtros 2023–2027 metų strateginiu planu, patvirtintu 2022 m. lapkričio 21 d. Europos Komisijos įgyvendinimo sprendimu Nr. C(2022) 8272;
. Lietuvos Respublikos Vyriausybės 2020 m. lapkričio 25 d.  nutarimu Nr. 1322 „Dėl pasirengimo administruoti Europos Sąjungos lėšas ir jų administravimo“;
. Lietuvos Respublikos Vyriausybės 2023 m. balandžio 5 d.  nutarimu Nr. 218 „Dėl valstybės institucijų ir įstaigų, savivaldybių ir kitų juridinių asmenų, atsakingų už Lietuvos žemės ūkio ir kaimo plėtros 2023–2027 metų strateginio plano įgyvendinimą, paskyrimo“;
. Lietuvos žemės ūkio ir kaimo plėtros 2023–2027 metų strateginio plano administravimo taisyklėmis, patvirtintomis Lietuvos Respublikos žemės ūkio ministro 2023 m. vasario 24 d. įsakymu Nr. 3D-102 „Dėl Žemės ūkio ir kaimo plėtros 2023–2027 metų strateginio plano administravimo taisyklių patvirtinimo“ (toliau – Administravimo taisyklės).	
. Taisyklės nustato paramos teikimo ir administravimo tvarką pagal Strateginio plano intervencinę priemonę „Investicijos į melioracijos sistemas“ (toliau – intervencinė priemonė). Taisyklės taikomos pareiškėjams, rengiantiems ir teikiantiems paramos paraiškas, paramos gavėjams, įgyvendinantiems projektus, kuriems skirta parama pagal intervencinę priemonę, taip pat institucijoms, atliekančioms paramos paraiškų vertinimą, atranką ir projektų įgyvendinimo priežiūrą. Paramos teikimo ir administravimo tvarka, kurios nereglamentuoja Taisyklės, nustatyta Administravimo taisyklėse.

 SKYRIUS


. Taisyklėse vartojami sutrumpinimai:
. Agentūra – Nacionalinė mokėjimo agentūra prie Žemės ūkio ministerijos.
. ES – Europos Sąjunga.
. Ministerija – Lietuvos Respublikos žemės ūkio ministerija.
. ŽŪMIS – prie Lietuvos Respublikos žemės ūkio ministerijos valdymo srities priskirtų institucijų ir įstaigų teikiamų paslaugų informacinė sistema.
. Taisyklėse vartojamos sąvokos:
. Melioracijos sistema –  grupė tam tikrame žemės plote esančių melioracijos statinių, susijusių funkciniais ryšiais.
. Melioracijos sistemų naudotojų asociacija – ribotos atsakomybės  pelno nesiekiantis juridinis asmuo, kurio tikslas – palaikyti bendrojo naudojimo melioracijos sistemų gerą būklę asociacijos narių naudojamoje melioruotoje žemėje.
. Melioracijos sistemos rekonstravimas – esamos melioracijos sistemos pertvarkymas keičiant melioracijos  statinių parametrus ir konstrukciją (perskaičiuojant ir keičiant atstumus tarp drenažo sausintuvų, griovių: keičiant rinktuvų skersmenis ir vietą, griovių parametrus ir pan.) ir statant papildomus melioracijos statinius.
. Melioracijos statinių projektavimo užduotis (toliau – projektavimo užduotis) – dokumentas, kuriame nurodyti užsakovo pageidaujami projektuojamų melioracijos statinių techniniai, ekonominiai rodikliai, žemės sklypo paskirtis, žemės naudmenų ypatumai ir kiti reikalavimai, išvardyti melioracijos sistemos projekto privalomieji dokumentai.
. Projekto partneris (toliau – partneris) – fizinis ar juridinis asmuo, dalyvaujantis įgyvendinant ir (ar) finansuojant projektą, pagal prieš projekto įgyvendinimą pareiškėjo ir jo partnerio / partnerių pasirašytą jungtinės veiklos sutartį. 
. Kitos Taisyklėse vartojamos sąvokos apibrėžtos Strateginiame plane, Administravimo taisyklėse, Lietuvos Respublikos žemės ūkio, maisto ūkio ir kaimo plėtros įstatyme.

 SKYRIUS


. Intervencinės priemonės tikslas – rekonstruoti esamas melioracijos sistemas, sudarant galimybes ūkiams didinti žemės ūkio veiklos produktyvumą bei tuo pat metu užtikrinti tvarią gamtos išteklių (vandens) apsaugą nuo taršiųjų medžiagų išplovimo, diegiant reguliuojamą drenažą.
. Intervencinė priemonė atitinka Bendrosios žemės ūkio politikos tikslus:
. labiau orientuotis į rinką ir didinti ūkių konkurencingumą tiek trumpuoju, tiek ilguoju laikotarpiu, be kita ko, daugiau dėmesio skiriant moksliniams tyrimams, technologijoms ir skaitmenizacijai;
. skatinti tvarų vystymąsi ir veiksmingą gamtos išteklių, pavyzdžiui, vandens, dirvožemio ir oro, valdymą, be kita ko, mažinant priklausomybę nuo cheminių medžiagų. 
. Intervencinė priemonė prisideda prie šių nacionalinių žemės ūkio ir kaimo plėtros poreikių įgyvendinimo:
. didinti inovatyvių / pažangių technologijų diegimą ūkiuose;
. atnaujinti esamas melioracijos sistemas;
. gerinti paviršinio vandens kokybę, ypač rizikos vandenų teritorijose.
. Siekiant šiame skyriuje nustatytų tikslų ir poreikių intervencinė priemonė prisideda prie šių rezultatų rodiklių:
. ūkių, gaunančių BŽŪP paramą gamybinėms ir negamybinėms investicijoms, susijusioms su gamtos išteklių priežiūra, dalies;
. ūkių, gaunančių investicinę paramą restruktūrizavimui ir modernizavimui, įskaitant išteklių naudojimo efektyvumo didinimą, dalies.

 SKYRIUS


. Pagal intervencinę priemonę teikiama investicinė parama dotacijos forma. 
. Pagal intervencinę priemonę remiamos veiklos: 
. reguliuojamojo drenažo įdiegimas į esamas rekonstruotas melioracijos sistemas;
. esamų melioracijos sistemų rekonstravimas. 
. Pareiškėjas per vieną kvietimą teikti paramos paraiškas gali pateikti tik vieną paramos paraišką pagal vieną iš Taisyklių 11.1–11.2 papunkčiuose nurodytų veiklų. 

 SKYRIUS


. Pareiškėjai gali būti:
. žemės ūkio veikla užsiimantys subjektai;
. melioracijos sistemų naudotojų asociacijos;
. fizinių ir (ar) juridinių asmenų, kurių teisėtais pagrindais valdomos žemės ribos sutampa su konkrečios (rekonstruojamos) melioracijos sistemos ribomis, grupė, veikianti pagal tarpusavio jungtinės veiklos sutartį;
. savivaldybės.
. Projektai, kuriuos teikia 13.1–13.3 papunkčiuose nurodyti pareiškėjai, turi būti teikiami su partneriu – savivaldybe, sudarant jungtinės veiklos sutartis. 
. Paramos besikreipiantys fiziniai asmenys turi būti ne jaunesni kaip 18 metų amžiaus.
. Paramos gavėjo įsipareigojimų arba teisių, susijusių su parama, perleidimas ar perėmimas atliekamas Administravimo taisyklėse nustatyta tvarka.

  SKYRIUS


. Pareiškėjai gali teikti paraiškas individualiai arba su partneriais – kitais fiziniais ir juridiniais asmenimis, kaip nurodyta Taisyklių 13 punkte. Partnerių įtraukimas į projektą turi būti pagrįstas ir jo būtinumas turi būti įrodytas paramos paraiškoje ir projektavimo užduotyje. 
. Pateikiama viena paraiška, atitinkamai užpildyta pareiškėjo ir visų partnerių. Partneriams taikomos tokios pat tinkamumo gauti paramą sąlygos ir reikalavimai, kaip ir pareiškėjui. Finansavimą, skirtą visam projektui įgyvendinti, tiesiogiai gauna tik paramos gavėjas. Partneriai tiesiogiai paramos lėšų negauna. 
. Paramos gavėjas atsakingas už projekto įgyvendinimą. Bet koks projekto rezultatų pakeitimas turi būti įforminamas raštu kaip jungtinės veiklos  sutarties pakeitimas, apie kurį informuojama Agentūra.
. Galimybė keliems partneriams vykdyti vieną projektą neužkerta kelio kiekvienam partneriui pateikti savarankiškas paraiškas įgyvendinti kitus projektus.
. Prieš teikdamas paraišką, pareiškėjas turi susitarti su visais partneriais dėl projekto metu sukurtų rezultatų, nupirkto ar sukurto turto ir atliktų darbų nuosavybės teisių ir šias teises nustatyti jungtinės veiklos  sutartyje.

  SKYRIUS


. Pareiškėjas ir partneris (kai paraiška teikiama su partneriu) laikomas (-i) tinkamu (-ais) gauti paramą (toliau nurodyti reikalavimai, taikomi pareiškėjui, taikomi ir partneriui) pagal Taisyklių 11.1 ir 11.2 papunkčius, jei atitinka šias tinkamumo gauti paramą sąlygas ir reikalavimus: 
. projektas atitinka bendrąsias tinkamumo sąlygas ir reikalavimus, nurodytus Administravimo taisyklių 124.1–124.6, 124.9, 124.12, 124.14, , 124.21 papunkčiuose, ir nepatenka į Administravimo taisyklių 125.1 –125.2  papunkčiuose  nurodytas paramą ribojančias sąlygas;
. pareiškėjas užtikrina tinkamą projekto finansavimo šaltinį, kaip numatyta Administravimo taisyklių 124.7 papunktyje. Kai pareiškėjas yra Melioracijos sistemų naudotojų asociacija ar fizinių ir (ar) juridinių asmenų, kurių teisėtais pagrindais valdomos žemės ribos sutampa su konkrečios (rekonstruojamos) melioracijos sistemos ribomis, grupė, veikianti pagal tarpusavio jungtinės veiklos sutartį, pateikiami subjekto kompetentingo organo susirinkimo protokolai dėl projekto finansavimo. Kai pareiškėjas savivaldybė, pateikiamas savivaldybės tarybos posėdžio protokolas dėl projekto finansavimo; 
.	tvarko buhalterinę apskaitą Administravimo taisyklių 124.8 papunktyje nustatyta tvarka. Įstaigos, kurių veikla finansuojama iš valstybės arba savivaldybių biudžeto, fizinių ir (ar) juridinių asmenų grupės finansinės atskaitomybės dokumentų neteikia;
.	nekilnojamasis turtas, tiesiogiai susijęs su projekto įgyvendinimu ir į kurį investuojama, turi būti valdomas pareiškėjo: 
.	kai pareiškėjas savivaldybė, kuri rekonstruoja valstybei nuosavybės teise priklausančius melioracijos statinius, ji pateikia savivaldybės administracijos pažymą, patvirtinančią nekilnojamojo turto valdymo faktą (žemės valdymo faktą patvirtinantys dokumentai neteikiami);
.	kai pareiškėjas yra žemės ūkio veikla užsiimantis subjektas, melioracijos statinių naudotojų asociacija ar fizinių ir (ar) juridinių asmenų grupė, veikianti pagal jungtinės veiklos sutartį, jis  pateikia žemės ūkio veikla užsiimančio subjekto, asociacijos narių / fizinių ir (ar) juridinių asmenų grupės narių, veikiančių pagal jungtinės veiklos sutartį, kurių naudojamoje žemėje vykdomas projektas, nuosavybės teisę, nuomą ar panaudą patvirtinančius dokumentus. Jei statiniai ir žemė yra valdomi nuomos, panaudos ar kitais pagrindais, nuomos, panaudos sutartys turi būti įregistruotos VĮ Registrų centre iki  paramos paraiškos pateikimo datos ir iki projekto kontrolės laikotarpio pabaigos. Nuomos, panaudos sutartyje ar kitais pagrindais naudojamos žemės valdymo ir naudojimo teisę suteikiančiuose dokumentuose turi būti aptarta melioracijos statinių rekonstravimo  galimybė;
.	investicijos pagrįstos projektavimo užduoties rengimo metu atliktais sąmatiniais skaičiavimais (turi būti pateiktos lokalinės-objektinės sąmatos, sudarytos atestuoto sąmatininko, ir projekto įgyvendinimo vietoje atliktų melioracijos objektų tyrinėjimo medžiaga);
.	kai vykdoma 11.1 papunktyje nurodyta veikla, ne mažiau kaip 50 proc. pagrindinio rinktuvo ilgio arba melioracijos sistemos aptarnaujamo ploto, esančio pareiškėjo valdomame žemės sklype, turi būti pritaikyta vandens lygiui reguliuoti;
. kai vykdoma 11.1 papunktyje nurodyta veikla, su paraiška pateikiama (kai projektas įgyvendintas su Agentūros administruojamų priemonių parama) informacija apie įgyvendintą projektą, pateikiant įgyvendinto projekto / paraiškos ir (arba) paramos sutarties numerį. Kai projektas buvo įgyvendintas su kitų institucijų administruojamų priemonių parama, su paraiška pateikiama detali informacija apie įgyvendintą projektą (įgyvendinimo data, vieta, rekonstruotų melioracijos sistemų plotas, patirtos išlaidos ir kita);
.	projekte numatoma rekonstruoti statinius, kurie yra melioruotos žemės ir melioracijos statinių apskaitoje; 
.	projektai turi būti įvertinti pagal 2000 m. spalio 23 d. Europos Parlamento ir Tarybos direktyvos 2000/60/EB, nustatančios Bendrijos veiksmų vandens politikos srityje pagrindus, su visais pakeitimais, 4.7 straipsnį, tinkamai atsižvelgiant į suminį poveikį, ir turi būti pasiūlytos reikiamos švelninančios priemonės;
. parama neteikiama naujų melioracijos sistemų, įskaitant „Natura 2000“ ir didelės gamtinės vertės ūkio naudmenų teritorijas, įrengimui;
. kai vykdoma 11.1 papunktyje nurodyta veikla, privalomai turi būti numatytas bent vienos iš šių aplinkosauginių investicijų – dvigubo profilio melioracijos griovių šlaitai, dirbtinės šlapynės, nuosėdų tvenkiniai, akmenų ar rąstų stabilūs metiniai, įrengimas;
.  kai vykdoma 11.2 papunktyje nurodyta veikla, rekonstruojamų statinių ir įrenginių nusidėvėjimas turi būti ne mažesnis nei 45 proc. Melioracijos statinių nusidėvėjimas nustatomas pagal melioruotos žemės ir melioracijos statinių apskaitos duomenis pagal kadastro vietoves, kaip nurodyta Melioruotos žemės ir melioracijos statinių apskaitos taisyklėse, patvirtintose Lietuvos Respublikos  žemės ūkio ministro 2004 m. balandžio 29 d. įsakymu Nr. 3D-243 „Dėl Melioruotos žemės ir melioracijos statinių apskaitos taisyklių patvirtinimo“;
. melioracijos statinių techninį projektą, parengtą vadovaujantis Lietuvos Respublikos žemės ūkio ministro 2005 m. sausio 3 d. įsakymu Nr. 3D-1 „Dėl melioracijos techninio reglamento MTR 1.05.01:2005 „Melioracijos statinių projektavimas“ patvirtinimo“, ir statybą leidžiantį dokumentą pareiškėjas privalo pateikti ne vėliau kaip pirmojo mokėjimo prašymo pateikimo dieną. Su paraiška pateikiama pagal melioracijos normatyvinius dokumentus numatomų rekonstruoti melioracijos objektų tyrinėjimo medžiaga, atlikta įmonės ir specialistų, atestuotų Melioracijos įmonių ir specialistų atestavimo taisyklių, patvirtintų Lietuvos Respublikos žemės ūkio ministro 2005 m. gegužės 5 d. įsakymu Nr. 3D-258 „Dėl Melioracijos įmonių ir specialistų atestavimo“, ar kitų atestavimo įstaigų, atsižvelgiant į rekonstruojamų melioracijos objektų paskirtį, nustatyta tvarka; 
.	projektas įgyvendinamas kaimo vietovėje.
. Tinkamumo skirti paramą vertinimas atliekamas Administravimo taisyklėse nustatyta tvarka.

 SKYRIUS


. Pareiškėjas ir partneris (-iai) (kai paraiška teikiama su partneriu (-iais) prisiima ir iki kontrolės laikotarpio pabaigos laikosi šių įsipareigojimų:  
. pareiškėjas prisiima bendruosius įsipareigojimus, nurodytus Administravimo taisyklių 170.1–170.8, 170.11–170.16 papunkčiuose. Partneris (-iai) (kai paraiška teikiama su partneriu (-iais) prisiima bendruosius įsipareigojimus, nurodytus Administravimo taisyklių 170.1, 170.4 ir 170.14 papunkčiuose;
. pareiškėjas įsipareigoja iki projekto kontrolės laikotarpio pabaigos  užtikrinti tinkamą objekto, kuriam bus suteikta parama, priežiūrą ir veikimą;
. su galutiniu mokėjimo prašymu pateikia įgyvendinto projekto inžinerinių tinklų geodezinių matavimų ir inžinerinių tinklų planą (kontrolinę geodezinę nuotrauką) .dwg formatu, taip pat Mel_DR 10LT duomenų rinkinį su planinėje medžiagoje M1:10000 apibrėžtomis įgyvendinto projekto ribomis, atkarpomis ar kitų hidrotechninių statinių vietomis .shp formatu (kopija pateikiama VĮ Žemės ūkio duomenų centrui).

 SKYRIUS


.	Pagal Taisyklių 11.1 ir 11.2 papunkčius suteikiamos paramos dydis skaičiuojamas atsižvelgiant į tinkamas finansuoti projekto išlaidas be pridėtinės vertės mokesčio (PVM).
. Pagal intervencinės priemonės veiklą:
. kai vykdoma Taisyklių 11.1 papunktyje nurodyta veikla:
.  finansuojama 80 proc. visų tinkamų finansuoti projekto išlaidų (išskyrus atvejus, kai pareiškėjas prašo ar sutinka dėl mažesnio paramos intensyvumo taikymo, kuris negali būti mažesnis kaip 20 proc. visų tinkamų finansuoti išlaidų vertės);
. didžiausia paramos suma projektui negali viršyti 40 000 Eur (keturiasdešimt tūkstančių eurų);
. kai vykdoma Taisyklių 11.2 papunktyje nurodyta veikla:
. finansuojama 65 proc. visų tinkamų finansuoti projekto išlaidų (išskyrus atvejus, kai pareiškėjas prašo ar sutinka dėl mažesnio paramos intensyvumo taikymo, kuris negali būti mažesnis kaip 20 proc. visų tinkamų finansuoti išlaidų vertės);
. didžiausia paramos suma projektui negali viršyti 300 000 Eur (trys šimtai tūkstančių eurų).
. Pakartotinai paramos pagal šią intervencinę priemonę galima kreiptis tik įgyvendinus ankstesnįjį pagal šią intervencinę priemonę pateiktą projektą, t. y. ne anksčiau kaip pateikus paskutinį mokėjimo prašymą ir galutinę projekto įgyvendinimo ataskaitą (šis reikalavimas netaikomas savivaldybėms). 

  SKYRIUS


. Projekto įgyvendinimo trukmė turi būti nurodyta paramos paraiškoje, projektavimo užduotyje ir negali viršyti 24 mėnesių laikotarpio nuo paramos sutarties pasirašymo. Tuo atveju, jei paramos gavėjas pateikia įrodymus, kad negali laiku įgyvendinti projekto dėl nenugalimos jėgos ar išimtinių aplinkybių, NMA gali pratęsti projekto įgyvendinimo trukmę iki 36 mėnesių nuo paramos sutarties pasirašymo dienos Administravimo taisyklėse nustatyta tvarka. 
TAR pastaba. 28 punktas taikomas ir paramos paraiškoms, kurios pateiktos iki 2026 m. balandžio 8 d. įsakymo Nr. 3D-158 įsigaliojimo (2026-04-09)
Punkto pakeitimai:
Nr. 3D-158,
2026-04-08,
paskelbta TAR 2026-04-08, i. k. 2026-05714            

. Projekto išlaidų tinkamumo finansuoti vertinimas ir viešosios paramos intensyvumo nuo tinkamų finansuoti išlaidų nustatymas atliekamas Administravimo taisyklių nustatyta tvarka.
.  Projekte turi būti numatytos visos išlaidos, kurios yra susijusios su projekto įgyvendinimu ir numatyta vykdyti veikla. Projekto išlaidos turi atitikti bendruosius reikalavimus, nurodytus Administravimo taisyklių 113, 114 punktuose ir 124.15, 124.18, 124.19 papunkčiuose.
. Tinkamų išlaidų kategorijos:
. kai vykdoma Taisyklių 11.1 papunktyje nurodyta veikla:
. reguliuojamojo drenažo sistemų naujų įrenginių ir (ar) įrangos įdiegimo į esamas rekonstruotas melioracijos sistemas išlaidos, taip pat aplinkosauginių investicijų įrengimo išlaidos;
. naujų įrenginių ir (ar) įrangos, skirtų projekto reikmėms, pirkimo išlaidos, neviršijančios šio turto rinkos vertės;
. bendrosios išlaidos. Finansuojama bendrųjų išlaidų dalis gali būti ne daugiau kaip     8 proc. visų tinkamų finansuoti projekto išlaidų, įskaitant konsultavimo projekto parengimo ir įgyvendinimo klausimais išlaidas, kurios negali viršyti 10 proc.  projekto bendrųjų išlaidų.
. kai vykdoma Taisyklių 11.2 papunktyje nurodyta veikla: 
.	melioracijos statinių (išskyrus drėkinimo sistemas) rekonstravimo išlaidos;
.	naujų įrenginių ir (ar) įrangos, skirtų projekto reikmėms, pirkimo išlaidos, neviršijančios šio turto rinkos vertės; 
.	bendrosios išlaidos. Finansuojama bendrųjų išlaidų dalis gali būti ne daugiau kaip     8 proc.  visų tinkamų finansuoti projekto išlaidų, įskaitant konsultavimo projekto parengimo ir įgyvendinimo klausimais išlaidas, kurios negali viršyti 10 proc.  projekto bendrųjų išlaidų.
. Netinkamos finansuoti išlaidos, nurodytos Administravimo taisyklių 130 punkte, ir šios išlaidos:
. naujų melioracijos sistemų įrengimas;
. trumpalaikio turto įsigijimas;
. transporto priemonių įsigijimas; 
. išlaidos ar jų dalis, patirtos perkant prekes, darbus ar paslaugas, nesilaikant teisės aktuose nustatytos pirkimo tvarkos;
. kitos išlaidos ar jų dalis, nesusijusios su projektu ir remiama veikla, ir neįvardytos Taisyklių 31 punkte;
. investicijos į turtą, kurio valdymo (naudojimo) teisė pareiškėjui apribota (turtas areštuotas).
. PVM, kurį paramos gavėjas pagal Lietuvos Respublikos pridėtinės vertės mokesčio įstatymą turi ar galėtų turėti galimybę įtraukti į PVM atskaitą (net jei tokio PVM paramos gavėjas į atskaitą neįtraukė), yra netinkamas finansuoti iš paramos lėšų.
. Kai paramos gavėjas yra valstybės arba savivaldybės institucija ar įstaiga arba kitas viešasis juridinis asmuo, vykdantis valstybės ar savivaldybių veiklą, kaip ji apibrėžta Lietuvos Respublikos pridėtinės vertės mokesčio įstatyme, PVM yra tinkamas finansuoti iš paramos lėšų.

 SKYRIUS


. Paramos paraiška pateikiama pagal Agentūros nustatytą formą. 
Punkto pakeitimai:
Nr. 3D-58,
2025-02-10,
paskelbta TAR 2025-02-10, i. k. 2025-02081            

. Paramos paraiška ir su paramos paraiška pateikiami dokumentai turi būti pateikti per ŽŪMIS Administravimo taisyklėse nustatyta tvarka.
. Paramos paraiškų pildymas, registravimas ir vertinimas atliekamas Administravimo taisyklių nustatyta tvarka.

 SKYRIUS


. Paramos paraiškų atrankos vertinimas, kai vykdoma Taisyklių 11.1 papunktyje nurodyta veikla, neatliekamas. Paramos paraiškų priėmimas vykdomas iki paramos paraiškų priėmimo pabaigos datos, numatytos paramos paraiškų priėmimo tvarkaraštyje, tačiau ne ilgiau nei pasiekiama paramos paraiškų priėmimo etapui skirta lėšų suma. Kai paramos paraiškų priėmimo pabaigos data nėra nustatyta (t. y. paramos paraiškų priėmimo tvarkaraštyje numatomas tęstinis kvietimas), paramos paraiškų priėmimas vykdomas tol, kol pasiekiama paramos paraiškų priėmimo etapui skirta lėšų suma. 
Pasiekus paramos paraiškų priėmimo etapui skirtą lėšų sumą, Agentūra sustabdo paramos paraiškų priėmimą ir apie šį faktą paskelbia Agentūros interneto svetainėje ir informuoja Ministeriją. Informaciniame pranešime apie paraiškų priėmimo sustabdymą turi būti nurodytas paraiškų priėmimo sustabdymo momentas (data, laikas sekundžių tikslumu). Paramos paraiškos, pateiktos po informaciniame pranešime nurodyto paraiškų priėmimo sustabdymo momento, nepriimamos ir nevertinamos. Paramos paraiškoms, pateiktoms iki paraiškų priėmimo sustabdymo momento, atliekamas tinkamumo skirti paramą vertinimas Administravimo taisyklėse nustatyta tvarka. 
Punkto pakeitimai:
Nr. 3D-58,
2025-02-10,
paskelbta TAR 2025-02-10, i. k. 2025-02081            

. Paramos paraiškų atrankos vertinimas, pirmumo eilės sudarymas, kai vykdoma Taisyklių 11.2 papunktyje nurodyta veikla, atliekamas Administravimo taisyklių nustatyta tvarka.
. Paramos paraiškų atrankos kriterijai, kai vykdoma Taisyklių 11.2. papunktyje nurodyta veikla: 
. projektai, kuriuose numatoma rekonstruoti polderių siurblines arba pylimus, – suteikiama 20 balų;
. projektai įgyvendinami teritorijose, kuriose žemės ūkio naudmenų našumo balas (visų projekto įgyvendinimo teritorijoje esančių sklypų)  yra didesnis (nustatoma pagal Nekilnojamojo turto registro duomenis):
. jei 42 balai ir daugiau – suteikiama 20 balų;
. jei 34,1–41,9 balo – suteikiama 15 balų;
. jei 34 balai ir mažiau – suteikiama 10 balų. 
. projektai, kuriuose griovių ir (arba) pralaidų rekonstravimo darbams numatoma skirti:
. 50 ir daugiau proc. prašomų projekto investicijų vertės (su PVM, be bendrųjų išlaidų)  – suteikiami 25 balai;
. 40–49,99  proc. įskaitytinai prašomų projekto investicijų vertės (su PVM, be bendrųjų išlaidų)  – suteikiama 10 balų;
. 30–39,99 proc.  įskaitytinai prašomų projekto investicijų vertės (su PVM, be bendrųjų išlaidų)  – suteikiami 5 balai.
. projektai, kuriuose diegiamos aplinkosaugos priemonės (griovių dvigubų šlaitų įrengimas, sedimentaciniai tvenkiniai, ties drenažo žiotimis įrengiamos dirbtinės šlapynės, suformuojamos dirbtinės salpos, įrengiami įtvirtintų akmenų, nuovartų ar rąstų stabilūs metiniai, reguliuojamo drenažo šuliniai ir vožtuvai) ir jų vertė sudaro:
. 10 ir daugiau proc. prašomų projekto investicijų vertės (su PVM, be bendrųjų išlaidų) – suteikiama 20 balų;
. 7–9,99  proc. įskaitytinai prašomų projekto investicijų vertės (su PVM, be bendrųjų   išlaidų)  – suteikiama 10 balų;
. 5–6,99 proc.  įskaitytinai prašomų projekto investicijų vertės (su PVM, be bendrųjų išlaidų)  – suteikiami 5 balai.
. projektai įgyvendinami teritorijose, kuriose didesnis melioracijos statinių nusidėvėjimas (balai suteikiami tik tuo atveju, jei visų rekonstruojamų melioracijos statinių nusidėvėjimas atitinka nurodytas nusidėvėjimo ribas):
.  daugiau kaip 75 proc. – suteikiama 15 balų;
. 60,0–74,9 proc. – suteikiama 10 balų;
. 45,1–59,9 proc. – suteikiami 5 balai. 
. Kai vykdoma Taisyklių 11.2 papunktyje nurodyta veikla, privalomasis mažiausias projektų atrankos balų skaičius – 35 balai. Jeigu projektų atrankos vertinimo metu nustatoma, kad projektas nesurinko privalomo mažiausio 35 balų skaičiaus, paramos paraiška atmetama. 

 SKYRIUS


. Paramos paraiškų tvirtinimas ir paramos sutarčių sudarymas vykdomas Administravimo taisyklėse nustatyta tvarka.
. Agentūra, įvertinusi paramos paraiškas, teikia jas svarstyti Agentūros sudarytam Projektų atrankos komitetui, į kurio sudėtį įtraukiamas ir Ministerijos atstovas (-ai), Agentūros nustatyta tvarka. Sprendimą dėl paramos skyrimo ar neskyrimo priima Agentūros direktorius arba jo įgaliotas asmuo, vadovaudamasis projektų vertinimo rezultatais. Sprendimas dėl paramos skyrimo arba neskyrimo  įforminamas ir apie jį pareiškėjai informuojami Administravimo taisyklėse nustatyta tvarka. 
. Pareiškėjas, pasirašęs paramos sutartį,  nuo paramos sutarties pasirašymo dienos tampa paramos gavėju. 

 SKYRIUS


. Mokėjimo prašymai teikiami ir administruojami Administravimo taisyklėse nustatyta tvarka. Mokėjimo prašymai kartu su reikiamais priedais turi būti pateikti tik per ŽŪMIS.
. Paramos lėšos paramos gavėjams išmokamos Administravimo taisyklėse nustatyta tvarka šiais būdais:
. išlaidų kompensavimo;
. sąskaitų apmokėjimo;
. išlaidų kompensavimo su avanso mokėjimu, kai avansas nėra EK tinkamos deklaruoti išlaidos;
. paramos išmokėjimo būdai turi būti nurodyti paramos sutartyje.
. Mokėjimo prašyme, kai paramos lėšas prašoma išmokėti būdais, nurodytais 46.1 arba 46.2 papunktyje,  turi būti nurodytas tik vienas iš šių paramos lėšų išmokėjimo būdų. 
. Projektai finansuojami pagal šias regionams taikomas EŽŪFKP ir bendrojo finansavimo įnašo normas:
. Sostinės regionui taikoma 43 proc. EŽŪFKP įnašo norma;
 Vidurio ir vakarų Lietuvos regionui taikoma 85 proc. EŽŪFKP įnašo norma.
. Intervencinei priemonei taikomas projekto priskyrimo regionams principas – pagal projekto įgyvendinimo vietą (tuo atveju, jeigu projektas įgyvendinamas abiejuose regionuose, priskiriama tam regionui, kuriame planuojama didžioji dalis projekto investicijų).
. Paramos gavėjas gali pateikti iki keturių mokėjimo prašymų.

 SKYRIUS


. Netinkamai įgyvendinančiam (įgyvendinusiam) projektą paramos gavėjui gali būti taikomos ES ir Lietuvos Respublikos teisės aktuose numatytos sankcijos. Gali būti taikomos tokios sankcijos: paramos sumažinimas, paramos teikimo sustabdymas ir (arba) nutraukimas, ir (arba) reikalavimas grąžinti visą ar dalį sumokėtos paramos; apribojimas teikti paraiškas; kitos poveikio priemonės dėl su gauta arba prašoma parama susijusių įsipareigojimų nevykdymo ir (arba) nustatytų reikalavimų nesilaikymo.
. Detali sankcijų apskaičiavimo ir taikymo tvarka nustatyta Sankcijų už teisės aktų nuostatų pažeidimus įgyvendinant Lietuvos žemės ūkio ir kaimo plėtros 2023–2027 metų strateginio plano intervencines priemones taikymo metodikoje, patvirtintoje Lietuvos Respublikos žemės ūkio ministro 2023 m. vasario 14 d. įsakymu Nr. 3D-80 „Dėl Sankcijų už teisės aktų nuostatų pažeidimus įgyvendinant Lietuvos žemės ūkio ir kaimo plėtros 2023–2027 metų strateginio plano intervencines priemones taikymo metodikos patvirtinimo“.
. Jeigu su galutiniu mokėjimo prašymu nepateikiamas įgyvendinto  rekonstravimo projekto kadastro vietovių Mel_DR 10LT duomenų rinkinys, kaip numatyta Taisyklių 24.3 papunktyje, paramos gavėjui taikoma sankcija – paramos teikimo sustabdymas. 

 SKYRIUS


. Projektų įgyvendinimo ir kontrolės laikotarpiu priežiūra ir tikrinimas, apskundimas bei skundų nagrinėjimas atliekamas Administravimo taisyklėse nustatyta tvarka.
________________
Priedas. Neteko galios nuo 2025-02-11
Priedo naikinimas:
Nr. 3D-58,
2025-02-10,
paskelbta TAR 2025-02-10, i. k. 2025-02081        



Pakeitimai:

1.

                    Lietuvos Respublikos žemės ūkio ministerija, Įsakymas
                
Nr. 3D-58,
2025-02-10,
paskelbta TAR 2025-02-10, i. k. 2025-02081                
Dėl žemės ūkio ministro 2023 m. rugpjūčio 24 d. įsakymo Nr. 3D-563 „Dėl Lietuvos žemės ūkio ir kaimo plėtros 2023–2027 metų strateginio plano intervencinės priemonės „Investicijos į melioracijos sistemas“ įgyvendinimo taisyklių patvirtinimo“ pakeitimo

2.

                    Lietuvos Respublikos žemės ūkio ministerija, Įsakymas
                
Nr. 3D-158,
2026-04-08,
paskelbta TAR 2026-04-08, i. k. 2026-05714                
Dėl žemės ūkio ministro 2023 m. rugpjūčio 24 d. įsakymo Nr. 3D-563 „Dėl Lietuvos žemės ūkio ir kaimo plėtros 2023–2027 metų strateginio plano intervencinės priemonės „Investicijos į melioracijos sistemas“ įgyvendinimo taisyklių patvirtinimo“ pakeitimo

